24PES-305

Geroa Bai talde parlamentarioko foru parlamentari Itxaso Soto Díaz de Cerio andreak, Legebiltzarreko Erregelamenduan xedatuaren babesean, honako galdera hau egin dio Hezkuntza Departamentuari, idatziz erantzun diezaion:

2021/2022 ikasturtetik aurrera, LOMLOE onetsi zenean, Dantzako goi-mailako tituluari buruzko aldaketak sartu ziren indarrean (kasuko espezialitatearekin). Halatan, "dantza-ikasketak gainditu dituztenek Dantzako Goi-mailako Arte Ikasketetako Graduko titulazioa lortuko dute (kasuko espezialitatean), zeina, graduko unibertsitate-titulazioaren baliokidea izanen baita ondorio guztietarako. Aplikatu beharreko araudiak unibertsitateko gradu-titulua edukitzea eskatzen badu, Dantzako Goi-mailako Arte Ikasketetako Graduko titulazioa duenak baldintza hori betetzen duela ulertuko da ".

Bestalde, joan den maiatzaren 22an, Diputatuen Kongresuak behin betikoz onetsi zuen Arte Ikasketen Legea, ikasketa horiek lehen aldiz arautzen dituena. Lege horrek Goi-mailako Hezkuntzaren Europako Esparruko goi-mailako arte ikasketak homologatzen ditu, eta unibertsitate-ikasketekin parekatu; arte ikasketa profesionalak, berriz, Lanbide Kualifikazioen Katalogo Nazionalarekin homologatzen ditu, hau da, Lanbide Heziketako sistema berriarekin, eta, era berean, konpetentzia horiek aitortzeko eta egiaztatzeko aukera ematen die sektoreko langileei.

Nafarroan, ordea, ez dugu dantzako goi-mailako prestakuntza artistikoa gaitzen duen ikastetxerik, ez eta prestakuntza ofizialak gaitu ditzakeen dantzako prestakuntza-zentrorik ere.

Departamentuak ba al du asmorik Nafarroan dantzako prestakuntza ofizialak sartzeko eta gure erkidegoan dantzako goi-mailako prestakuntza artistikoa gaitzeko?

Iruñean, 2024ko ekainaren 11n

Foru parlamentaria: Itxaso Soto Díaz de Cerio